CELEX: 62019TN0238
Language: da
Date: 2019-04-09 00:00:00
Title: Sag T-238/19: Sag anlagt den 9. april 2019 — Wepa Hygieneprodukte m.fl. mod Kommissionen

24.6.2019   
            
            
               DA
            
            
               Den Europæiske Unions Tidende
            
            
               C 213/55
            
         
      Sag anlagt den 9. april 2019 — Wepa Hygieneprodukte m.fl. mod Kommissionen
      (Sag T-238/19)
      (2019/C 213/54)
      Processprog: tysk
      
         Parter
      
      
         Sagsøgere: Wepa Hygieneprodukte GmbH (Arnsberg, Tyskland), Wepa Leuna GmbH (Leuna, Tyskland) og Wepa Papierfabrik Sachsen GmbH (Arnsberg) (ved advokaterne H. Janssen og A. Vallone)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Europa-Kommissionens afgørelse med j.nr. C(2018) 3166 (EUT 2019, L 14, s. 1) af 28. maj 2018 i statsstøttesag SA.34045 (2013/C) (ex 2012/NN) gennemført af Tyskland til fordel for båndlastbrugere i henhold til § 19 i elnetsbekendtgørelsen annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Søgsmålet er støttet på et enkelt anbringende, hvorefter fritagelsen for netafgifter ikke udgør statsstøtte som omhandlet i artikel 107, stk. 1, TEUF.
      Sagsøgerne har i denne henseende først anført, at der ikke anvendes statsstøtte eller støtte, som ydes ved hjælp af statsmidler, i forbindelse med fritagelsen for netafgifter. Desuden gøres det gældende, at Kommissionen urigtigt har lagt til grund, at § 19-afgiften udgør en »afgift« eller en »skattelignende afgift«, som staten pålægger slutbrugerne, som omhandlet i dom af 17. juli 2008, Essent Netwerk Noord m.fl. (C-206/06, ECLI:EU:C:2008:413).
      Det gøres endvidere gældende, at båndlastbrugere ikke er blevet indrømmet en selektiv fordel.